Държавен вестник, бр. 28, 2021 г., стр. 27

БРОЙ  28	
Д Ъ Р Ж А В Е Н  В Е С Т Н И К 	
СТР.  27  
Чл. 36. (1) Когато се установи, че географ-
ското означение отговаря на изискванията на 
чл. 85 от ЗМГО и не са налице основанията 
за отказ по чл. 86 и 87 от ЗМГО, в 7-дневен 
срок се взема решение за регистрация на 
географското означение. В решението се по-
сочват регистров номер и дата на регистраци-
ята, които се вписват в Държавния регистър 
на географските означения. Заявителят се 
вписва като първи ползвател и му се издава 
свидетелство за използване на географското 
означение след заплащане на дължимата 
държавна такса.
(2) Когато заявката за вписване на послед-
ващ ползвател отговаря на изискванията на 
чл. 98, ал. 1 – 4 от ЗМГО, в 7-дневен срок се 
взема решение за вписване на заявителя в Дър-
жавния регистър на географските означения 
като ползвател и му се издава свидетелство 
за използване на географското означение след 
заплащане на дължимата държавна такса.
Г л а в а  ч е т в ъ р т а
МЕЖДУНАРОДНА РЕГИСТРАЦИЯ
Чл. 37. (1) В едномесечен срок от постъп-
ването на уведомлението на Международното 
бюро по чл. 107, ал. 4 от ЗМГО за всяка меж-
дународна регистрация, по която Република 
България е посочена страна, се проверява дали:
1. списъкът на стоките и/или услугите 
отговаря на изискванията на чл. 43, ал. 2 от 
ЗМГО;
2. са приложени правила за използване 
съгласно чл. 39, ал. 3 и чл. 40, ал. 2 от ЗМГО, 
придружени с превод на български език, в 
случаите на международна регистрация на 
колективна или сертификатна марка.
(2) В едномесечен срок от приключването 
на проверката по ал. 1 международната регис-
трация се публикува в Официалния бюлетин 
на Патентното ведомство, в случай че не са 
установени нередовности.
(3) Когато при проверката по ал. 1 се ус-
тановят нередовности, до Международното 
бюро се изпраща съобщение за предварителен 
пълен или частичен отказ за признаване на 
действието на международната регистрация, в 
което се посочват всички установени нередов-
ности, като на притежателя на международната 
регистрация се предоставя едномесечен срок 
за отстраняването им.
(4) Когато в срока по ал. 3 притежателят 
на международната регистрация не отговори, 
не отстрани нередовностите или възрази нео-
снователно, предварителният отказ се счита за 
окончателен, за което се изпраща съобщение 
до Международното бюро, освен в случаите 
на частичен отказ, когато се извършва пуб-
ликация по ал. 2 по отношение на стоките и 
услугите, за които са изпълнени изискванията 
на чл. 43, ал. 2 от ЗМГО.
(5) За всички публикувани съгласно ал. 2 
международни регистрации на марки се 
извършва експертиза по същество съгласно 
чл. 17, 18 и 19.
(6) Когато след експертизата по ал. 5 се 
установи, че е налице основание за отказ за 
признаване действието на международната 
регистрация за всички или за част от стоките 
или услугите на територията на Република 
България, на Международното бюро се из-
праща съобщение за предварителен пълен 
или частичен отказ, като се посочват всички 
основания и мотиви за отказа, а на прите-
жателя на международната регистрация се 
предоставя двумесечен срок за възражение.
(7) Когато след приключване на експерти-
зата по същество се установи, че не са налице 
основания за отказ за признаване на действието 
на международна регистрация на територията 
на Република България, на Международното 
бюро се изпраща съобщение, че служебната 
експертиза е извършена, но марката може да 
бъде обект на опозиция или възражения от 
трети лица. В съобщението се посочват датата, 
от която започват да текат, и датата, на която 
изтичат сроковете за подаване на опозиция 
или възражения от трети лица.
(8) Постъпилите в срока по чл. 51, ал. 1 от 
ЗМГО възражения се разглеждат по реда на 
чл. 23. Когато възражението е основателно, 
до Международното бюро се изпраща съобще-
ние за предварителен отказ, освен ако такова 
вече е било изпратено на основание ал. 6 със 
същите основания и мотиви.
(9) Ограничения в списъка на стоките и/
или услугите на международните регистра-
ции, по които Република България е посочена 
страна, се вписват в Международния регистър 
от Международното бюро.
(10) Решение за пълен или частичен отказ 
се взема при условията на чл. 20, ал. 3.
(11) Решението по ал. 10 се взема от дър-
жавен експерт не по-късно от един месец от 
изтичането на срока по чл. 20, ал. 2.
(12) Когато отказът за признаване на дейст-
вието на международна регистрация на тери-
торията на Република България е потвърден 
с влязло в сила решение или след изтичането 
на сроковете по чл. 51, ал. 1 и чл. 52, ал. 1 
от ЗМГО и когато опозиция или възражение 
от трети лица не са подадени или решението 
по подадената опозиция е влязло в сила, на 
Международното бюро се изпраща едно от 
следните съобщения:
1. за потвърждаване на предварителния 
отказ;
2. за оттегляне на предварителния от-
каз – изцяло или частично;
3. за признаване действието на между-
народната регистрация на територията на 
Република България.